Bespreking:Keulen - Wikipedia
Hierdie bladsy is 'n besprekingsbladsy waar verbeteringe tot die Keulen-artikel bespreek word.
Hierdie artikel is deur die gemeenskap geïdentifiseer as een van Wikipedia se spogartikels en het vir die eerste keer tydens week 11 van 2007 op ons voorblad gepryk. Dit beteken egter nie dat die artikel nie verder gewysig kan word nie: voel vry om dit te verbeter of by te werk.
Blad Uitleg[wysig bron]
Voyageur, ek sien jy het weereens die uitleg verander deur 250px-Koeln_roemerturm_031204.jpg en 280px-CologneSkylineAtNight.jpg langs mekaar te sit. Ek weet nie watter grootte skerm jy het nie, maar myne is 1024x768 en reeds het ek 'n toebroodjie-effek: Die twee prentjies aan albei kante van die teks veroorsaak 'n baie klein kolom teks tussen die twee prentjies wat nie lekker lees nie.
Ek gaan dit weer verander - ek besef dieselfde bladsy lyk anders op verskillende grootte skerms, maar ons moet in gedagte hou dat die standaard beeld-grootte in SA as 600x800 aanvaar word. Anrie 07:33, 8 Maart 2007 (UTC)
NS. Sulke toebroodjie effekte is ook slegte styl en word afgeraai in die Engelse Wikipedia se styldgids. Anrie 07:33, 8 Maart 2007 (UTC)
Die laaste wysiging het op standaard-gebruikers se skerms groot gapings in die teks veroorsaak - hierdie styl is ongelukkig ook nie aanvaarbaar volgens Wikipedia se Picture tutorial nie.
Die internasionale standaard-resolusie van tuisrekenaars met LCD-skerms is 1280x1024 - kalahari.net verkoop oorwegend hierdie tipe skerms. Die meeste Suid-Afrikaanse webwerwe is ook geoptimaliseer vir resolusies van 1024x768 of hoër - ons verstaan nie regtig daardie 800x600-stories nie. Dis 2007, mense... Daar is reeds skootrekenaars met HD-DVD en Blu-ray-aandrywers op die mark wat Full-HD resolusies het.
Ek dink dis oorwegend gebruikers van skootrekenaars wat probleme met toebroodjie-effekte esv. ondervind. Ek dink daardie masjiene is sjiek en koel, maar hulle het uiteraard ook nadele. Daar is byvoorbeeld geen standaard-resolusie vir skootrekenaarskerms nie - skrywers van artikels kan nie altyd rekening hou met eksotiese hardeware nie. As gebruikers van mobiele rekenaars nie by 100 persent van die artikels 'n estetiese uitleg kry nie, kan hulle tog oorweeg om 'n eksterne skerm vir standaard-resolusie te gebruik. Dis 'n belegging van $200 of minder... --Voyageur 07:40, 9 Maart 2007 (UTC)
Dit spyt my, werklik. Dis natuurlik die nadeel met webwerwe - HTML se doel was nooit eintlik bladuitleg nie en dus lyk 'n uitleg wat op een rekenaar fantasties lyk, weer bekrop op 'n ander.
Die meeste Suid-Afrikaanse webwerwe is ook geoptimaliseer vir resolusies van 1024x768 of hoër - ons verstaan nie regtig daardie 800x600-stories nie.
("Ons?" - hoeveel van jou is daar nou eintlik? :) ). By gebrek aan formele ondersoek dink ek ons kan skat dat 20-30% Suid-Afrikaners nog met 800x600 sit. Afgelei van 'n boodskap van Alias oor beeldgroottes (in die geselshoekie) en die feit dat ek niemand in Suid-Afrika ken met 'n groter skerm as dit nie (behalwe miskien by hulle werke).
Die punt is, ek voel dat ons 'n blad se uitleg toeganklik moet maak vir soveel as moontlik resolusies (binne perke) - natuurlik weet ek wat lyk goed op myne en nie op ander s'n nie, maar dis hoekom ek die besprekingsblad begin het. Anrie 08:33, 9 Maart 2007 (UTC)